הכנה לפגישה עם רופא מרדים	הרדמה וניתוח משפיעים על כל המערכות בגופך. לכן, חשוב עבור הרופא המרדים שלך לקבל כמה שיותר אינפורמציה לגבי מצבך הבריאותי בכלל ובעיות רפואיות ספציפיות שלך בפרט. במהלך הפגישה המקדימה, ייבצע הרופא המרדים הערכה רפואית שלך על פי מצבך הפיזי כיום ועל פי ההיסטוריה הרפואית שלך. בנוסף , במהלך השיחה יסביר לך הרופא המרדים על השלבים השונים בניתוח , על אפשרויות ההרדמה העומדות בפניך, הסיכונים והיתרונות , בדיקות שעליך לעבור לפני הניתוח ותרופות שייתכן ועליך ליטול.
במידה ולא פגשת את הרופא המרדים שלך לשיחה מקדימה תתנהל פגישה לפני הניתוח לצורך בחינת עברך הרפואי ומצבך הפיזי הנוכחי.
- האם יש לך בעיות כלשהן בלב?
- האם חווית בעבר כאב בחזה?
- האם יש לך לחץ דם גבוה?
- האם יש לך או סבלת אי פעם מקוצר נשימה?
- האם יש לך אסטמה, ברונכיטיס או כל בעיה אחרת במערכת הנשימה?
- האם אתה מעשן או שעישנת בעבר?
מספר סיגריות ביום____.
תאריך הפסקת עישון______.
- האם אתה צורך אלכוהול?
- האם אתה משתמש בסמים מכל סוג שהוא (כל הפרטים נשארים חסויים)?
- האם השתמשת בקורטיזון (סטרואידים) בששת החודשים האחרונים?
- האם יש לך סוכרת?
- האם סבלת מצהבת, דלקת כבד נגיפית או מחלה אחרת בכבד?
- האם יש לך בעיה בבלוטת התירואיד?
- האם אתה סובל ממחלת כליות?
- האם אתה סובל מאולקוס או בעיות אחרות בקיבה?
- האם אתה סובל מכאבי גב או צוואר?
- האם אתה סובל מנכות, חולשה או חוסר תחושה בגפיים?
- האם יש לך מחלת שרירים או עצבים?
- האם לך או למישהו במשפחתך יש קשיים או בעיות עם טיפול הרדמה?
- האם יש לך בעיות של דימומים?
- האם יש לך שיניים תותבות, גשר או התקן אחר בשיניים?
- האם אתה משתמש בעדשות מגע?
- האם קיבלת בעבר עירוי דם?
- האם סבלת לאחרונה מהתקררות או שפעת?
- האם יש לך אלרגיה למוצרי גומי (לטקס)?